open-index/open-wikipedia-markdown huggingface dataset:
William Harrison

**William Harrison** voi tarkoittaa ainakin seuraavia:

* William Harrison (1812&ndash;1860), brittiläinen merikapteeni
* William B. Harrison (1889&ndash;1948), yhdysvaltalainen poliitikko ja pormestari
* William Hardin Harrison (1933–2024), yhdysvaltalainen kenraaliluutnantti
* William Henry Harrison (1773&ndash;1841), Yhdysvaltain presidentti 1841
* William Kelly Harrison (1870&ndash;1928), yhdysvaltalainen Medal of Honorilla palkittu merimies
* William Kelly Harrison Jr., (1895&ndash;1987), yhdysvaltalainen kenraaliluutnantti
* William Pope Harrison (1830&ndash;1895), yhdysvaltalainen teologi ja metodistikirkon pappi
* William Thomas Harrison (1837&ndash;1920), brittiläinen piispa
Välimeren ajo

**Välimeren ajo** (ransk. *Tour Méditerranéen Cycliste Professionnel* tai *Tour Méditerranéen*) oli maantiepyöräilyn ammattilaiskilpailu, joka ajettiin eteläisessä Ranskassa Välimeren läheisyydessä, Provence-Alpit-Rivieran hallintoalueella. Kilpailun etappeja ajettiin myös Italian Liguriassa. Helmikuussa käytävä kilpailu sisälti neljästä kuuteen etappia. Välimeren ajo järjestettiin ensimmäisen kerran vuonna 1974 ja vuodesta 2005 alkaen se oli osa UCI Europe Touria. Vuosina 1974–1977 kilpailu tunnettiin nimellä *Trophée Méditerranéen*. Kilpailua ei järjestetty taloudellisten vaikeuksien vuoksi 2015. Vuonna 2016 nelietappinen kilpailu järjestettiin nimellä *La Méditerranéenne*. Vuonna 2017 kilpailua ei järjestetty, koska kilpailun järjestäjä ei saanut moottoripyöräpoliiseja kilpailua varten.

Välimeren ajon voitti useimmin Gerrie Knetemann, kaikkiaan kolme kertaa. Kilpailun voitti moni muukin pyöräilyn suurnimistä, kuten Eddy Merckx, Tony Rominger, Gianni Bugno, Laurent Jalabert, Michele Bartoli ja Paolo Bettini. 

Suomalainen Jussi Veikkanen sijoittui kilpailussa toiseksi vuonna 2009.

## Voittajat

* 1974  Charly Rouxel
* 1975  Joseph Bruyère
* 1976  Roy Schuiten
* 1977  Eddy Merckx
* 1978  Gerrie Knetemann
* 1979  Michel Laurent
* 1980  Gerrie Knetemann
* 1981  Stefan Mutter
* 1982  Michel Laurent
* 1983  Gerrie Knetemann
* 1984  Jean-Claude Bagot
* 1985  Phil Anderson
* 1986  Jean-François Bernard
* 1987  Gerrit Solleveld
* 1988  Jan Nevens
* 1989  Tony Rominger
* 1990  Gerard Rué
* 1991  Phil Anderson
* 1992  Rolf Gölz
* 1993  Charly Mottet
* 1994  Davide Cassani
* 1995  Gianni Bugno
* 1996  Frank Vandenbroucke
* 1997  Emmanuel Magnien
* 1998  Rodolfo Massi
* 1999  Davide Rebellin
* 2000  Laurent Jalabert
* 2001  Davide Rebellin
* 2002  Michele Bartoli
* 2003  Paolo Bettini
* 2004  Jörg Jaksche
* 2005  Jens Voigt
* 2006  Cyril Dessel
* 2007  José Iván Gutiérrez
* 2008  Aleksandr Botšarov
* 2009  Luis Leon Sanchez
* 2010  Rinaldo Nocentini
* 2011  David Moncoutié
* 2012  Jonathan Tiernan-Locke
* 2013  Thomas Lövqvist
* 2014  Steve Cummings
* 2015 *ei järjestetty*
* 2016  Andri Hrivko

## Lähteet
*Tulokset Memoire du cyclisme -tietokannassa 
*Tulokset Pro Cycling Stats -sivustolla 

### Viitteet

## Aiheesta muualla
*Virallinen sivusto
Steven Pienaar

**Steven Pienaar** (s. 17. maaliskuuta 1982 Johannesburg, Etelä-Afrikka) on eteläafrikkalainen jalkapalloilija, joka edusti merkittävän osan urastaan Englannin Valioliigan Evertonia. Pelipaikaltaan hän oli keskikenttäpelaaja.

Nuorempana, pelatessaan Ajaxissa Pienaar oli yksi kuumimmista lupauksista. Ajax pelasi hyökkäysvoittoista peliä ja joukkueeseen kuului muun muassa sellaisia nimiä kuin Rafael van der Vaart, Zlatan Ibrahimović, Mido, Andy van der Meyde ja Hatem Trabelsi.

Joulukuussa 2005 Pienaar loukkaantui, eikä voinut pelata neljään kuukauteen. Joulukuussa 2006 Borussia Dortmund hankki Pienaarin Arsenaliin siirtyneen Tomáš Rosickýn korvaajaksi kolmivuotisella sopimuksella. Liigaotteluita Ajaxissa eteläafrikkalaiselle kertyi 106, joissa hän teki 17 maalia. Ensimmäisellä Borussia-kaudellaan Pienaarilla oli joukkueessa numero 10.

20. heinäkuuta 2007 Pienaar siirtyi lainalle Evertoniin. Neljä päivää myöhemmin eteläafrikkalainen sai työluvan ja Europaikkojen metsästys Evertonin kanssa alkoi. Liigadebyyttinsä Pienaar teki 2–1-voitto-ottelussa Wigania vastaan. Ensimmäisen maalinsa hän tykitti 30. syyskuuta 2007 2–0-voitossa Middlesbroughia vastaan. Vuonna 2008 hän siirtyi kokonaan Evertonin pelaajaksi kolmivuotisella sopimuksella. Vuoden 2011 tammikuussa hän siirtyi Tottenhamiin noin 2,5 miljoonan euron summalla. Sopimus kattoi neljä vuotta Tottenhamissa. Vuonna 2012 hän siirtyi kuitenkin lainalle Evertoniin, jonne sai sopimuksen myös kaudeksi 2012–2013.

Pienaar pelasi Etelä-Afrikan maajoukkueessa muun muassa vuoden 2010 MM-kilpailuissa. Hän kuului joukkueeseen myös vuoden 2002 MM-kilpailuissa mutta ei tuolloin päässyt turnauksessa pelaamaan.

## Kausitilastot

Kausi 2012–2013 kesken.

## Lähteet
*Profiili soccerbase.comissa  
*Tilastot Transfermarkt-sivustolla 
*Tilastot National Football Teams -sivustolla 

### Viitteet
Henry Banks

**Henry Edwin Banks** (14. kesäkuuta 1913&ndash;18. joulukuuta 1994) oli yhdysvaltalainen moottoriurheilija, joka osallistui Formula 1 -sarjaan kuuluvaan Indianapolis 500 -kilpailuun kolmesti kausilla &ndash;. Vuoden 1950 ja 1952 kilpailut hän keskeytti, ja vuoden 1951 kilpailussa hän oli kuudes. Banks ajoi kyseistä kilpailua myös vuosina 1938 ja 1946-47, jotka päättyivät keskeytyksiin. Hän oli ensimmäinen kuljettaja, joka läpäisi Indianapolis 500 -kilpailun aika-ajojen tulokaskokeen () vuonna 1936. 

Banks esiintyi myös kahdessa elokuvassa, jotka olivat Clark Gablen tähdittämä *To Please a Lady* ja Indianapolis 500:sta kertova *Roar of the Crowd*.

## Lähteet
Regis Philbin

**Regis Francis Xavier Philbin** (25. elokuuta 1931 – 24. heinäkuuta 2020) oli yhdysvaltalainen televisiojuontaja. Hänet tunnetaan muun muassa *Live with Regis and Kelly* -show’sta, jota hän juonsi vuodesta 1983.

Philbin juonsi Yhdysvaltain *[[Haluatko miljonääriksi?]]* -ohjelmaa vuosina 1999–2002, 2004 ja 2009. Lisäksi hän juonsi *[[America’s Got Talent|America's Got Talentin]]* ensimmäisen tuotantokauden.

Philbin voitti Emmy-palkintoja sekä sai tähden Hollywood Walk of Famelle (2003) ja sai nimensä Guinnessin ennätysten kirjaan eniten aikaa televisiokameran edessä viettäneenä ihmisenä.

Philbin kuoli 88-vuotiaana 24. heinäkuuta 2020.

## Lähteet

## Aiheesta muualla
*
Uinnin pitkän radan Suomen-mestaruuskilpailut 2008

**Uinnin Suomen-mestaruuskilpailut 2008** järjestettiin Espoossa 7.-10. helmikuuta 2008. Kilpailujen järjestävänä seurana toimi Cetus.
## Tulokset
### Vapaauinti

### Rintauinti

### Selkäuinti

### Perhosuinti

### Sekauinti

## Kalevan Malja

## Aiheesta muualla
* Tulospalvelu
Roger Piantoni

**Roger Piantoni** (26. joulukuuta 1931 –  26. toukokuuta 2018) oli ranskalainen jalkapalloilija. Hän syntyi Étainissa, Meusen departementissa. 

Piantonin seuroina olivat FC Nancy (1950–1957), Stade de Reims (1957–1964) ja OGC Nice (1964–1966). 

Muiden saavutustensa ohella Piantoni kuului Ranskan maajoukkueeseen, joka ylsi kolmannelle sijalle jalkapallon maailmanmestaruuskilpailuissa vuonna 1958.

## Lähteet
John Barber

**John David Barber** (22. heinäkuuta 1929 Little Marlow, Buckinghamshire – 4. helmikuuta 2015 Palma de Mallorca, Espanja) oli brittiläinen moottoriurheilija, joka osallistui yhteen Formula 1 -luokan kilpailuun kaudella  Cooper-tallissa. Kyseinen kilpailu oli Argentiinan Grand Prix 1953. Barber sijoittui kilpailussa kahdeksanneksi saavuttamatta yhtään MM-pistettä.

Ennen Formula 1:iä Barberin ajokokemus rajoittui muutamiin Formula 3-, Formula 2- ja Formula Libre-kisoihin, joissa pärjäsi kohtalaisella menestyksellä. Hän joutui ajoittain kolaritilanteisiin, muun muassa hän kolaroi Cooperin valmistaman auton Castle Coomben kilpailussa vuonna 1952 ja vuoden 1953 Mansaaren British Empire Trophy -autokilpailussa kilpa-autoilija James Neilson jäi hänen yliajamakseen sekä kuoli myöhemmin saamiinsa vammoihin.

Alkuperäiseltä ammatiltaan Barber oli kalakauppias, jolla oli perheyritys Lontoon Billingsgatella. Hän vietti eläkepäiviään Espanjan Mallorcalla, jossa kuoli vuonna 2015.

## Formula 1-tulokset

## Lähteet
Maria Piątkowska

**Maria Piątkowska** (24. helmikuuta 1931 – 19. joulukuuta 2020) oli puolalainen juoksija. Hän osallistui kolmiin olympialaisiin Helsingissä 1952, Roomassa 1960 ja Tokiossa 1964.

Piątkowska voitti kolme mitalia yleisurheilun Euroopan-mestaruuskilpailuissa: 4&nbsp;×&nbsp;100 metrin viestissä pronssia (Tukholma 1958) ja kultaa (Belgrad 1962) sekä 80 metrin aidoissa pronssia (Belgrad 1962).

Piątkowskan puoliso oli kiekonheittäjä Edmund Piątkowski.

## Lähteet
Snowextreme

**Snowextreme** on suomalainen talviurheilujulkaisu, jota jaetaan urheiluliikkeissä ja hiihtokeskuksissa. 

*Snowextreme* toimii yhteistyössä Lumitykki.netin kanssa, joka on suurin  lumilautailuun erikoistunut suomalainen verkkosivusto. Sivuston perusti Arto Hirsimäki vuonna 2001. Lumitykkissä käy noin 14000 kävijää viikossa. Lumitykki julkaisee uutisia, välinearvosteluja, haastatteluja ja lumi- ja rullalautailu aiheisia valokuvia ja videoita. Lumitykin keskustelupalstalla on rekisteröityneitä käyttäjiä noin 10000. Lumitykki toimii vapaaehtoispohjalta.

## Lähteet

## Aiheesta muualla

* Snowextreme
* Lumitykki.net
Isojärvi

**Isojärvi** voi tarkoittaa seuraavia:

## Järviä
* Isojärvi, järvi Janakkalassa
* Isojärvi, järvi Jyväskylässä
* Isojärvi, järvi Keuruulla
* Isojärvi, järvi Kuhmoisissa
* Isojärvi, järvi Lohjalla
* Isojärvi, järvi Multialla
* Isojärvi, järvi Myrskylässä
* Isojärvi, järvi Mäntsälässä
* Isojärvi, järvi Pomarkussa ja Siikaisissa
* Isojärvi, järvi Ruovedellä
* Isojärvi, järvi Saarijärvellä
* Isojärvi, järvi Soinissa
* Isojärvi, järvi Taivalkoskella
* Isojärvi, järvi Viitasaaren Pasalassa
* Isojärvi, järvi Virroilla
* Isojärvi, järvi Ylöjärvellä
* Salmijärvi-Isojärvi, järvi Viitasaarella

## Kyliä
* Isojärvi, kylä Keuruulla
* Isojärvi, kylä Multialla
* Isojärvi, kylä Sastamalassa

## Muita maantieteellisiä kohteita
* Isojärven kansallispuisto, kansallispuisto Kuhmoisissa

## Henkilöitä

* Eija Isojärvi (s. 1957), suomalainen taidemaalari ja kuvanveistäjä
* Maija-Liisa Isojärvi (s. 1924), suomalainen opettaja, suomentaja ja kirjailija
* Saara Isojärvi (1918–2016), suomalainen kirjailija
Helena Pilejczyk

**Helena Pilejczyk** (1. huhtikuuta 1931 – 12. marraskuuta 2023) oli puolalainen pikaluistelija. Hän voitti pronssia vuoden 1960 talviolympialaisissa Squaw Valleyssä 1&nbsp;500 metrin matkalla.

## Lähteet
Edgar Barth

**Wilfried Edgar Barth** (26. tammikuuta 1917 Herold-Erzgebirge &ndash; 20. toukokuuta 1965 Ludwigsburg) oli saksalainen Formula 1 -kuljettaja. Barth osallistui viiteen kilpailuun kausilla , , ,  ja , yhteen kilpailuun kullakin kaudella. Hänen parhaaksi sijoituksekseen jäi Saksan Grand Prix'n 1958 kuudes sija, josta ei jaettu tuolloin pisteitä.

## Lähteet
John Pisano

**John Pisano** (6. helmikuuta 1931, Staten Island, New York – 2. toukokuuta 2024, Studio City, Los Angeles) oli yhdysvaltalainen jazzkitaristi. Hän teki yhteistyötä useiden ajan tunnetuimpiin kuuluvien muusikoiden, kuten Diana Krallin ja Chico Hamiltonin kanssa. 

Pisano muodosti vaimonsa Jeanne Pisanon kanssa *The Flying Pisanos* -duon. 

## Lähteet
Antonio Puchades

**Antonio Puchades Casanova** (4. kesäkuuta 1925 – 24. toukokuuta 2013) oli espanjalainen jalkapalloilija. Hän pelasi Valencia CF:ssä vuosina 1946–1958.

Puchades kuului kansainvälisellä urallaan Espanjaan maajoukkueeseen, joka muun muassa ylsi neljännelle sijalle vuoden 1950 jalkapallon maailmanmestaruuskilpailuissa.

## Lähteet
Ignacio Eizaguirre

**Ignacio Eizaguirre Arregui** (7. marraskuuta 1920 San Sebastián, Guipúzcoa – 1. syyskuuta 2013) oli espanjalainen jalkapallomaalivahti. Hän voitti Espanjan pääsarjan parhaan maalivahdin tittelin (*[[Zamora-palkinto|Zamora]]*) kausilla 1943–1944 ja 1944–1945.

Eizaguirren seuroina olivat Real Sociedad (1936–1941, 1950–1956), Valencia (1941–1950) ja Osasuna (1956–1960). Hän pelasi Espanjan maajoukkueessa muun muassa vuoden 1950 maailmanmestaruuskilpailuissa, joissa se ylsi neljännelle sijalle.

## Lähteet
Rize

**Rize** on kaupunki Turkin koillisosassa, Mustanmeren rannalla. Se on samannimisen maakunnan pääkaupunki ja vuonna 2013 sen asukasluku oli 104&nbsp;508.

## Historia

Bysantin valtakunnan aikana Rize tunnettiin nimillä *Rhizus* tai *Rhizaion* ja paikka oli linnoitettu. Kaupunki kuului Trebizondin keisarikuntaan, joka liitettiin vuonna 1462 Osmanien valtakuntaan. Osmanien kirjanpidon mukaan kaupungissa oli luostari ja siellä asui 215 kristittyä perhettä, sekä kaksi hiljattain islamiin kääntynyttä perhettä. Kaupunkia suojasi kakski linnoitusta. Monet alueen kylät säilyttivät pitkään kreikkalaiset nimensä. 1600-luvulla kaupunki kärsi abazojen ja kasakkojen hyökkäyksistä, minkä tähden sen rannikolle rakennettiin vartiotorneja. Vartiotornit olivat edelleen olemassa, kun mekhitiaristimunkki Minas Bizhishkian kävi alueella 1800-luvulla. Hänen mukaansa kaupungissa oli lisäksi yksi linnoitus ja muutamia kauppoja. Kaupunkiin oli jossain vaiheessa muuttanut Persian armenialaisia ja he olivat rakennuttaneet kirkon, joka oli kuitenkin jo kadonnut Bizhishkianin vieraillessa.

1800-luvulla Rize mainitaan useampaan otteeseen historiallisissa lähteissä liittyen paikallisen Tuzdju-oghullari -suvun kapinoihin sulttaani Mahmud II:ta vastaan. Suku oli vaurastunut maataloudella ja heillä oli hulppea palatsi Rizessä. Kapinoiden jälkeen suvun jäsenet karkotettiin Varnaan ja Ruseen. Vuonna 1877-8 Rizestä tuli osa vastaperustettua Lazistanin sandjakia ja siitä tehtiin alueen hallinnollinen keskus. Rize tunnettiin laadukkaista kankaistaan, joita vietiin myytäväksi aina Bagdadiin saakka. Vuoden 1890 paikkeilla kaupungissa oli 160&nbsp;000 asukasta, joista 138&nbsp;820 oli muslimeja. Kasvava väkiluku ajoi monet kaupungin asukkaat siirtolaisiksi esimerkiksi Istanbuliin ja Odessaan. Tilanne paheni ensimmäisen maailmansodan myötä ja 1920-luvulla esimerkiksi hedelmien ja pähkinöiden vienti romahti.

Valtio pyrki luomaan uusia tulonlähteitä paikallisille ja alueella järjestettiin useita kokeiluja. Niiden myötä aloitettiin kasvattamaan teetä. Tuotanto kiihtyi 1950-luvun jälkeen, mutta siitä ei koskaan tullut täysin kilpailukykyistä. Teen tuotanto on vähentynyt 1980-luvulta lähtien ja muuttoliike Istanbuliin ja Anatolian suurempiin kaupunkeihin on jatkunut. Turkin presidentti Recep Tayyip Erdoğanin isä on kotoisin Rizestä.

## Liikenne

Kaupungista on tieyhteys Trabzoniin, idässä Hopaan lähellä Georgian rajaa ja etelässä Erzurumiin. Istanbuliin on laivaliikennettä.

## Väestö
Vuonna 2013 Rizen asukasluku oli arviotla 104&nbsp;508. Vuoden 2000 väkiluku oli 78&nbsp;144.

Kaupungissa sijaitsee Recep Tayyip Erdoğanin yliopisto ja teentutkimuslaitos.

## Lähteet

## Aiheesta muualla
Kaikilla mausteilla

**Kaikilla mausteilla** on:

* *[[Kaikilla mausteilla (Aku Ankan taskukirja)|Kaikilla mausteilla]]*, Aku Ankan taskukirja 312
* *[[Kaikilla mausteilla (elokuva)|Kaikilla mausteilla]]*, saksalainen elokuva vuodelta 2001
* *[[Kaikilla mausteilla (albumi)|Kaikilla mausteilla]]*, Mikko Alatalon albumi vuodelta 1987
* Kaikilla Mausteilla Catering, Jyrki Sukulan perustama catering-yritys
Aktaios

**Aktaios** () oli kreikkalaisessa mytologiassa myyttinen Ateenan ensimmäinen kuningas. Aktaioksella oli tytär, Aglauros, joka meni naimisiin Kekropsin kanssa. Kun Aktaios kuoli ilman miespuolista jälkeläistä, peri hänen vävynsä Ateenan valtaistuimen hänen jälkeensä.

Ferekydeen mukaan Aktaios oli myös Telamonin isä, jonka tämä sai Glauken kanssa.

## Lähteet
Manisa

**Manisa** on kaupunki Turkissa. Se on samannimisen maakunnan pääkaupunki ja siellä asuu yli 317&nbsp;000 asukasta (2010).

Historiassa kaupunki on tunnettu nimellä Magnesia, tarkemmin ”Magnesia Sipyloksen juurella” (*Magnesia ad Sipylum*). Vanhalla ajalla kaupungin läheisyydestä löydettiin magnetiittia, magneettista rautamalmia. Sanat magneetti, magnetismi ja magnetiitti johtuvatkin kaupungin vanhasta nimestä.

## Lähteet

## Aiheesta muualla
Kuotin kieli

**Kuot** on itäinen papuakieli, jota puhuu noin 2&nbsp;400 (2002) ihmistä yhdeksässä eri kylässä Uuden-Irlannin saaren pohjoisrannikolla Papua-Uudessa-Guineassa. Se on Uudessa-Irlannissa puhutuista 19 kielestä ainoa ei-austronesialainen kieli ja luultavasti ainoa säilynyt jäänne kielistä, joita Uudessa-Irlannssa puhuttiin ennen austronesialaisten kansojen saapumista noin 3&nbsp;500 vuotta sitten. Kuotin kielessä ei ole mainittavia murteita.

Kuotin sanajärjestys on melko harvinainen VSO (verbi–subjekti–objekti), ja kieli on vahvasti agglutinoiva. Kieliopillisista piirteistä voidaan mainita kaksi sukua (maskuliini ja feminiini) sekä kaksikon käyttö yksikön ja monikon rinnalla. Kielen verbit jaetaan kolmeen ryhmään, joista kaksi on suljettuja. Myös adjektiivien morfologia on monipuolista.

Kuotin kielitieteellinen asema on epäselvä, sillä se ei muistuta muita alueella puhuttuja kieliä sen enempää sanastoltaan kuin kieliopiltaankaan. Vuonna 1975 julkaistussa luokituksessaan, jota muun muassa Ethnologue käyttää, Stephen Wurm luokitteli kuotin itäpapualaisten kielten kielikuntaan, mutta myöhempi Rossin (2005) tekemä luokitus määrittelee sen isolaattikieleksi. Kieli on uhanalainen, sillä yhä suurempi osa puhujista suosii tok-pisiniä ainoana kielenään ja lähetystyö vaarantaa kuotin puhujien alkuperäisen kulttuurin. Myös kielen huomattava erilaisuus verrattuna naapuriheimojen puhumiin austronesialaisiin kieliin vaikeuttaa sen asemaa.

Uusi testamentti julkaistiin kuotiksi vuonna 2001.

## Lähteet
*Ethnologue
*Kuot grammar essentials
*Kuot language and culture 

## Aiheesta muualla
*Swadeshin lista kuotin kielelle
Alan Reed

**Alan Reed** oikealta nimeltään **Edward Bergman** (20. elokuuta 1907 – 14. kesäkuuta 1977) oli yhdysvaltalainen näyttelijä, joka muistetaan parhaiten Retu Kivisen ääniroolista 1960- ja 1970-luvulla.

## Elämäkerta

Alan Reed syntyi New Yorkissa, jossa hän opiskeli journalismia Columbian yliopistossa. Valmistumisensa jälkeen Reed siirtyi esiintymään Broadwayn teatterinäytelmiin ja käytti usein kahta eri nimeä. Mikäli kyseessä oli koominen rooli, hän käytti taiteilijanimeään *Alan Reediä*, vakavammissa rooleissa taas oikeaa nimeään Edward Bergmania.

Teatterissa hänen äänilahjansa huomattiin ja Reed päätyi radioon, jossa hän teki pitkän menestyksekkään uran radionäyttelijänä ja -kuuluttajana esiintyen muun muassa NBC:n ja CBS:n radio-ohjelmissa. 1940-luvulla Reed siirtyi televisioon ja esiintyi aina 1960-luvulle asti usein vierailevissa rooleissa. Hän teki myös äänirooleja televisiossa 1950-luvulta lähtien uudelleen sitten radiossa esiintymisen jälkeen. Reedin tunnetuimmaksi rooliksi jäi animaatiohahmo Retu Kivinen, jota hän näytteli aina kuolemaansa saakka.

Reed kuoli sydänkohtaukseen Los Angelesissa 69-vuotiaana.

## Aiheesta muualla

*Findagrave 
*Voice Chasers
Akhisar

**Akhisar** on kaupunki Länsi-Turkissa Manisan maakunnassa. Vuonna 2000 kaupungin väkiluku oli arviolta noin  asukasta.

Akhisar on ollut Turkin tupakanviljelyn keskus, ja alueella tuotetaan edelleen kymmenesosa Turkin tupakantuotannosta. Myös oliivit ja oliiviöljy ovat tunnettuja.

## Historia

Kaupungin alueelta on arkeologisia löytöjä viidentuhannen vuoden takaa, ja se on aina ollut merkittävä kauppapaikka tärkeiden valtateiden risteyksessä. Antiikin aikana kaupungin nimi oli Thyateira, ja se kuului Lyydiaan. Thyateira esiintyy *[[Raamattu|Raamatussa]]* Paavalin matkojen kohteena sekä yhtenä *[[Johanneksen ilmestys|Ilmestyskirjan]]* seitsemästä seurakunnasta.

## Lähteet

## Aiheesta muualla
Biljana Plavšić

**Biljana Plavšić** (myös kyril. **Биљана Плавшић**; s. 7. heinäkuuta 1930 Tuzla, Bosnia ja Hertsegovina) on entinen poliitikko, joka toimi Bosnian serbitasavallan presidenttinä vuosina 1996–1998. Jugoslavia-tuomioistuin tuomitsi hänet sodanaikaisista rikoksista helmikuussa 2003 yhdentoista vuoden vankeusrangaistukseen, jota hän suoritti Örebrossa, Ruotsissa. Plavšićin katsottiin myötävaikuttaneen Bosnia ja Hertsegovinan muslimien ja kroaattien murhiin ja karkotuksiin vuosina 1991−1992 ja häntä luonnehdittiin edeltäjänsä Radovan Karadžićin "oikeaksi kädeksi" tämän presidenttikaudella. Plavšić vältti elinkautisen vankeustuomion tunnustamalla etniset puhdistukset Bosnia ja Hertsegovinassa. Oikeudenkäynti Plavšićia vastaan oli alkanut tammikuussa 2001 ja hän oli siihen saakka korkea-arvoisin Jugoslavia-tuomioistuimessa tuomittu henkilö. Hänet vapautettiin 27. lokakuuta 2009, minkä jälkeen hän matkusti välittömästi Serbiaan.

Plavšić oli Serbian demokraattisen puolueen (SDS) jäsen ja työskenteli Sarajevon yliopistossa biologina.

## Lähteet

## Aiheesta muualla
Norman Podhoretz

**Norman B. Podhoretz** (16. tammikuuta 1930 – 16. joulukuuta 2025) oli yhdysvaltalainen uuskonservatiivinen ajattelija. Hän syntyi juutalaisten maahanmuuttajien poikana ja valmistui Columbian yliopistosta, Cambridgen yliopistosta sekä Jewish Theological Seminary of Americasta.

Podhoretz toimi *Commentary*-lehden päätoimittajana vuosina 1960–1995. Hänestä tehtiin vuonna 2007 presidenttiehdokas Rudolph Giulianin ulkopoliittinen neuvonantaja. Hän otti vastaan Presidential Medal of Freedomin George W. Bushilta 2004 ja Guardian of Zion -palkinnon Israelin Bar-Ilanin yliopistolta 2007.

Podhoretz kannatti julkisuudessa Yhdysvaltain sotilaallisia toimia Irakissa ja Iranissa. Hänen julkaistuun tuotantoonsa kuuluu terrorismin vastaista sotaa ”neljäntenä maailmansotana” käsittelevä *World War IV: The Long Struggle Against Islamofascism* (2007).

## Lähteet

## Aiheesta muualla
Rhodes Reason

**Rhodes Reason** (19. huhtikuuta 1930 Glendale, Kalifornia – 26. joulukuuta 2014 Palm Springs, Kalifornia) oli yhdysvaltalainen näyttelijä. Hän esiintyi pääasiassa televisiossa. Hänellä oli rooleja myös elokuvissa, muun muassa elokuvassa *[[King Kong – jättiläishirviö]]* (1967).

Reason syntyi Glendalessa, Kaliforniassa, hänen äitinsä oli Jean (o.s. Robinson) ja isä Rex G. Reason. Hänen vanhempi veljensä on Rex Reason joka oli myös näyttelijä, mutta lopetti vuoden 1963 jälkeen ja ryhtyi kiinteistövälittäjäksi.

Hän oli Yhdysvaltain elokuva-akatemian aktiivinen jäsen.

## Lähteet

## Aiheesta muualla
* 
* 
*
Lise-Marie Morerod

**Lise-Marie Morerod** (s. 16. huhtikuuta 1956) on sveitsiläinen entinen alppihiihtäjä.

Morerod saavutti uransa ensimmäisen arvokisamitalin St. Moritzin maailmanmestaruuskilpailuissa 1974 sijoittumalla pujottelussa pronssille. 1978 Garmisch-Partenkirchenissä järjestetyissä MM-kilpailuissa hän sijoittui hopealle suurpujottelussa, ainoastaan 0,05 sekunnin erolla kultamitalisti Maria Eppleen. Samoissa kilpailuissa Morerod jäi pujottelussa seitsemänneksi. Urallaan hän osallistui vain kerran olympialaisiin, Innsbruckin talviolympialaisissa 1976 hän sijoittui neljänneksi suurpujottelussa.

Maailmancupin kokonaiskilpailun Morerod voitti kaudella 1976–1977, jonka lisäksi hän sijoittui toiseksi vuonna 1976 ja kolmanneksi vuonna 1978. Suurpujottelun maailmancupin hän voitti kolme kertaa peräkkäin: 1976, 1977 ja 1978, sekä pujottelun maailmancupin kahdesti 1975 ja 1977. Morerod voitti 24 maailmancupin osakilpailua, joista 14 tuli suurpujottelussa ja 10 pujottelussa. Lisäksi hän oli yhteensä 41 kertaa palkintokorokkeella.

Morerod loukkaantui auto-onnettomuudessa vuonna 1978, jonka takia hän ei enää pystynyt kilpailemaan samalla tasolla, kuin ennen loukkaantumista. Viimeisen kilpailunsa hän laski tammikuussa 1980.

## Lähteet
*
*Morerod Ski-databasen sivuilla
Sylvia Jebiwott Kibet

**Sylvia Jebiwott Kibet** (s. 28. maaliskuuta 1984) on kenialainen kestävyysjuoksija.

Kibet voitti 1999 Bydgoszczin alle 18-vuotiaiden MM-kisoissa hopeaa 1&nbsp;500 metrin juoksussa ajalla 4.24,43. Seitsemän vuotta myöhemmin hän voitti pronssia Afrikan-mestaruuskisoissa 5&nbsp;000 metrin juoksussa ajalla 15.57,14 ja oli kauden lopussa  3&nbsp;000 metrin juoksussa viides ajalla 8.40,09.

Vuonna 2007 Kibet sai Algerin Afrikan kisoissa pronssia 5&nbsp;000 metrillä ajalla 15.06,39 ja juoksi Osakan MM-kisoissa 5&nbsp;000 metrillä neljänneksi ajalla 14.59,26. Myöhemmin samana vuonna hän sijoittui  3&nbsp;000 metrillä viidenneksi ja 5&nbsp;000 metrillä toiseksi ajalla 14.57,37. Vuonna 2008 Kibet sijoittui neljänneksi sekä Valencian sisäratojen MM-kilpailuissa 3&nbsp;000 metrillä että Pekingin olympialaisissa 5&nbsp;000 metrillä. Hänet palkittiin myöhemmin pronssimitalilla, kun Elvan Abeylegessen suoritus hylättiin dopingrikkomuksen vuoksi. Saman vuoden  hän sijoittui kuudenneksi 3&nbsp;000 metrillä ja 5&nbsp;000 metrillä.

Vuonna 2009 Kibet juoksi Berliinin MM-kisoissa 5&nbsp;000 metrillä toiseksi ajalla 14.58,33. Saman vuoden  hän sijoittui neljänneksi 5&nbsp;000 metrillä ja kuudenneksi 3&nbsp;000 metrillä. Dohan sisäratojen MM-kisoissa 2010 hän oli neljäs 3&nbsp;000 metrillä. Delhin Kansainyhteisön kisoissa hän sai hopeaa 5&nbsp;000 metrillä ajalla 15.55,61.

Vuoden 2011 maastojuoksun MM-kilpailuissa Punta Umbríassa hän sijoittui henkilökohtaisessa kilpailussa 13:nneksi ja voitti kultaa joukkuekilpailussa. Daegun MM-kisoissa hän voitti hopeaa 5&nbsp;000 metrillä ajalla 14.56,21. Istanbulin sisäratojen MM-kilpailuissa 2012 hän oli neljäs 3&nbsp;000 metrillä ajalla 8.40,50.

Sylvia Kibetin sisko Hilda Kibet ja serkku Lornah Kiplagat ovat myös kestävyysjuoksijoita.

## Henkilökohtaiset ennätykset
;Ulkoradat
* 1 500 metrin juoksu: 4.07,87 (2010)
* 3 000 metrin juoksu: 8.37,47 (2013)
* Kahden mailin juoksu: 9.16,62 (2007)
* 5 000 metrin juoksu: 14.31,91 (2010)
* 10 000 metrin juoksu: 30.47,20 (2009)
* 10 kilometrin maantiejuoksu: 31.20 (2010)
* 15 kilometrin maantiejuoksu: 47.57 (2009)
* Puolimaraton: 1.09.51 (2009)

;Sisäradat
* 1&nbsp;500 metrin juoksu: 4.05,33 (2010)
* 3&nbsp;000 metrin juoksu: 8.40,50 (2012)

## Lähteet
* 

### Viitteet
Satsuman daimiokunta

**Satsuman daimiokunta** () oli yksi voimakkaimmista daimion hallitsemista feodaalialueista (*[[daimiokunta|han]]*) Japanissa Tokugawa-bakufun aikaan. Sillä oli merkittävä rooli Meiji-restauraatiossa ja sitä seuranneessa Meiji-kauden hallinnossa. Edo-kauden ajan sitä hallitsivat Shimazu-klaanin tozama-daimiot, ja sen alue käsitti Satsuman ja Ōsumin provinssit ja osia Hyūgan provinssista Kyūshūn saarella. Se piti Ryūkyū-kuningaskuntaa vasallivaltionaan. Satsuman daimiokunnan alue vastaa nykyisin suurelta osin Kagoshiman prefektuuria ja osia Miyazakin prefektuurista.  

Virallisesti alue tunnettiin Kagoshiman daimiokuntana. Sitä hallittiin Kagoshiman linnasta Kagoshiman kaupungissa. Sen vuosittainen riisintuotanto oli noin 729&nbsp;000 *[[koku]]a*, toiseksi suurin määrä Kagan daimiokunnan jälkeen.

## Satsuman daimiot
#Shimazu Iehisa
#Shimazu Mitsuhisa
#Shimazu Tsunataka
#Shimazu Yoshitaka
#Shimazu Tsugutoyo
#Shimazu Munenobu
#Shimazu Shigetoshi
#Shimazu Shigehide　
#Shimazu Narinobu
#Shimazu Narioki
#Shimazu Nariakira
#Shimazu Tadayoshi

## Lähteet

## Aiheesta muualla
Sergei Popov

**Sergei Popov** (; 21. syyskuuta 1930 – 25. kesäkuuta 1995 Pietari) on entinen Neuvostoliittoa edustanut kestävyysjuoksija. Hänestä tuli miesten maratonin mestari vuoden 1958 yleisurheilun Euroopan-mestaruuskilpailuissa Tukholmassa Ruotsissa.

Popov piti hallussaan miesten maratonin maailmanennätystä, kunnes sen rikkoi 10. syyskuuta 1960 Abebe Bikila. Hän voitti Košicen rauhanmaratonin 1959.

## Lähteet
Rex Reason

**Rex Reason** (30. marraskuuta 1928 – 19. marraskuuta 2015) oli yhdysvaltalainen näyttelijä. Hän syntyi isänsä liikematkan takia Berliinissä, Saksassa.

Reason vietti nuoruutensa Los Angelesissa ja aloitti näyttelemisen Pasadena Playhousessa. Hänen debyyttielokuvansa oli *Storm over Tibet* (1952), jossa hänen vastanäytelijänsä oli Diana Douglas. Reason näytteli vuonna 1954 kahdessa elokuvassa, *Punainen kotka* ja *Haaremin vanki* nimellä Bart Roberts, koska Universal halusi niin, hän kuitenkin vaati että saisi oman nimensä takaisin käyttöön ja seuraavana vuonna elokuvasta *Tuntematon maailma* (1955) lähtien elokuvissa käytettiin hänen oikeaa nimeänsä. Reason esiintyi myös televisiosarjoissa kuten *Man Without a Gun*, *The Roaring 20’s* ja *[[Wagon Train]]* joka jäi hänen viimeiseksi työkseen näyttelijänä. Vuoden 1963 jälkeen hän teki töitä kiinteistövälittäjänä. Hänen nuorempi veljensä oli näyttelijä Rhodes Reason.

Reason kuoli kotonaan Walnutissa, Kaliforniassa vuonna 2015 virtsarakon syöpään.

## Filmografia
* *[[The Roaring 20’s]]*, (1960), toimittaja Scott Norris
* *[[The Sad Horse]]*, (1959), Bill MacDonald
* *[[The Miracle of the Hills]]*, (1959), Scott Macauley
* *[[The Rawhide Trail]]*, (1958), Jess Brady
* *[[Thundering Jets]]*, (1958), kapteeni Steve Morley
* *[[Under Fire]]*, (1957), luutnantti Steve Rogerson
* *[[Badlands of Montana]]*, (1957), Steve Brewster
* *[[Orjakauppias]]* (*Band of Angels*, 1957), Seth Parton
* *[[Vahvemman laki]]* (*Raw Edge*, (1956), John Randolph
* *[[Hirviö keskuudessamme]]* (*The Creature Walks Among Us*, 1956), tohtori Thomas Morgan
* *[[Savumerkkejä vuorilla]]* (*Smoke Signal*, 1955), luutnantti Wayne Ford
* *[[Tulisuudelma (elokuva)|Tulisuudelma]]* (*Kiss of Fire*, 1955), Monteran herttua
* *[[Kuninkaan käskyä vastaan]]* (*Lady Godiva of Coventry*, 1955), Harold
* *[[Tuntematon maailma]]* (*This Island Earth*, 1955), Cal Meacham
* *[[Punainen kotka]]* (*Taza, Son of Cochise*, 1954)
* *[[Haaremin vanki]]* (*Yankee Pasha*, 1954)
* *[[Mission over Korea]]*, (1953), majuri Hacker
* *[[Salome (vuoden 1953 elokuva)|Salome]]*, (1953), Marcellus Fabius
* *[[China Venture]]*, (1953), luutnantti Cross
* *[[Scaramouche - säilän sankari]]* (*Scaramouche*, 1952), Edmond
* *[[Myrsky Tiibetissä]]* (*Storm over Tibet*, 1952), David Simms
Huomio:

Filmografian lähde: 

## Lähteet

## Aiheesta muualla
* 
* 
*
Lou Christie

**Luigi Alfredo Giovanni Sacco** eli **Lou Christie** (s. 19. helmikuuta 1943 – 18. kesäkuuta 2025) oli yhdysvaltalainen laulaja-lauluntekijä, joka muistetaan 1960-luvun poptähtenä. Hän syntyi ja kasvoi Pennsylvaniassa; taiteilijanimen otti levy-yhtiö käyttöön ilman hänen suostumustaan.

Christien hittien joukossa ovat ”The Gypsy Cried”, ”Two Faces Have I”, ”Lightnin' Strikes”, ”Rhapsody in the Rain”, ”I'm Gonna Make You Mine” ja ”Beyond the Blue Horizon”.

## Lähteet
Angela McCoy

**Angela Nicoletti-Hulkko**, taiteilijanimeltään **Angela McCoy**, (s. 12. elokuuta 1964 Hollywood, Los Angeles, Kalifornia, Yhdysvallat) on yhdysvaltalaissyntyinen näyttelijä ja laulaja, joka asuu Suomessa. Hän on Hanoi Rocks -yhtyeen perustajajäsenen, soolokitaristi ja säveltäjä Andy McCoyn entinen vaimo. Angelan serkku on Johnny Thunders ja hän on myös Izzy Stradlinin entinen puoliso.

Angela on esiintynyt lukuisissa musiikkivideoissa kuten David Lee Rothin "California Girls" ja "Just a Gigolo/I Ain't Got Nobody", Guns N' Rosesin "Sweet Child O' Mine", Rattin Dance ja Andy McCoyn Live Ammon "Strung Out".

Nicoletti esiintyi ensimmäisen kerran ammattilaulajana Ruotsissa vuonna 1993. Andy McCoy perusti yhtyeen Live Ammo ja Angela liittyi siihen. Hän laulaa kappaleessa "Fox Field Junction". Hän oli laulajana myös vuonna 1997 punkyhtye Briardin comebackin yhteydessä.

Angela ja Andy alkoivat työskennellä yhteisen elokuvan ja soundtrackin parissa vuonna 1997. Elokuvan nimeksi tuli *[[The Real McCoy]]*. Se kilpaili palkinnoista Berliinin elokuvajuhlilla ja oli ehdolla myös Sodankylän elokuvafestivaaleilla Suomessa. Berliinin ja Sodankylän lisäksi elokuva oli ehdolla palkinnonsaajaksi myös São Paulossa, Brasiliassa. Elokuvan tekeminen kesti lopulta melkein kolme vuotta, kun Andy oli joutunut vakavaan onnettomuuteen pudottuaan parvekkeelta kesken kuvauksia. Elokuva on saanut ylistäviä arvosteluja muun muassa *[[New York Times]]issa* ja *[[Billboard]]issa*.

Vuonna 2003 Angela ja Andy esiintyivät omassa viikoittaisessa tv-sarjassaan nimeltä "The McCoys Show" MTV3:lla. Sarjaa tehtiin 18 jaksoa. Sarja tavoitti noin 500&nbsp;000 katsojaa jaksoa kohti.

## Lähteet
Baron Davis

**Baron Walter Louis Davis** (s. 13. huhtikuuta 1979, Los Angeles, Kalifornia) on yhdysvaltalainen koripalloilija. Hän pelaa tällä hetkellä ammattilaisena NBA:ssa, joukkueessa Cleveland Cavaliers. Hän siirtyi sinne helmikuussa 2011 Los Angeles Clippersistä. Charlotte Hornets (nyk. New Orleans Hornets) varasi Davisin vuoden 1999  1. kierroksen kolmantena valintana. NBA-debyytissään vuonna 1999, 100-86-voitossa Orlando Magicia vastaan Davis kirjautti yhdeksän pistettä, viisi levypalloa, kaksi syöttöä ja kaksi riistoa. Baron Davis on valittu un kahdesti vuosina 2002 ja 2004.

## NBA-ura

## Lähteet
Kabasiitti

**Kabasiitti** on zeoliitteihin kuuluva hohtosilikaattimineraali, jonka kemiallinen kaava on (Ca,Na2,K2,Mg)Al2Si4O12 · 6H2O.

Kabasiitista tunnistetaan muunnokset kabasiitti-Ca, kabasiitti-K, kabasiitti-Na ja kabasiitti-Sr, riippuen ilmaistun kationin näkyvyydestä. Kabasiittia esiintyy tavallisimmin basalttikivien manteleissa.

Kabasiitti kiteytyy trigonisessa kidejärjestelmässä, ja sille on kidejärjestelmälle tyypilliset romboedriset kiteet. Kaksostuminen on tavallista, ja sekä kosketus- että tunkeutumiskaksosia esiintyy. Mineraali on väriltään valkoista, väritöntä, oranssia, ruskeaa, vaaleanpunaista, vihreää tai keltaista. Kabasiitin kovuus Mohsin asteikolla on 3–5 ja sen ominaispaino on 2,0–2,2. Sillä on lasimainen kiilto.

## Lähteet

## Aiheesta muualla
* Mindat: Chabazite 
* Galleries.com: The mineral Chabazite
M/S Norbay

**M/S Norbay** () on P&O North Sea Ferriesin omistama ro-ro-rahtialus. Alus on rakennettu vuonna 1994 Van der Giessen-De Noordin telakalla Alankomaissa. Kuollutta painoa laivalla on 6&nbsp;722 tonnia. *Norbay* on rekisteröity Bermudan lipun alle ja sen kotisatama on Hamilton.

Norbayn sisaralus on M/S Norbank.

## Käyttöhistoria

13. marraskuuta 1993 alus laskettiin vesille ja helmikuussa 1994 se luovutettiin North Sea Ferriesin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tämän jälkeen alus aloitti liikennöinnin Hullin ja Alankomaiden Rotterdamin välisessä liikenteessä. Vuonna 1996 alus siirtyi P&O North Sea Ferries omistukseen. Joulukuussa 2001 alus rekisteröitiin Bermudan lipun alle. Kotisatamaksi tuli Hamilton. 7. tammikuuta 2002 Norbay siirtyi P&O Irish Sean Liverpoolin ja Dublinin väliseen liikenteeseen.

## Lähteet

## Aiheesta muualla
*Fakta om Fartyg – M/S Norbay 
*The ferry site – M/F Norbay
30 hittiä! – Live

**30 hittiä! – Live** on vuonna 1999 julkaistu Frederikin kokoelmalevy. Levy on äänitetty Frederikin keikalla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jan Opletal

**Jan Opletal** (1. tammikuuta 1915 – 11. marraskuuta 1939) oli lääketieteen opiskelija Kaarlen yliopistossa Prahassa. Hän haavoittui kuolettavasti natsien vastaisen mielenosoituksen aikana Saksan miehittäessä osaa Tšekkoslovakiasta.

Tšekkoslovakian itsenäisyyspäivänä 28. lokakuuta 1939 Prahassa oli natsien vastaisia mielenosoituksia ja mellakoita, jotka Gestapo-poliisijoukot tukahduttivat väkivalloin. Jan Opletal sai ampumahaavan vatsaansa ja kuoli myöhemmin 11. marraskuuta.

Opletalin hautajaisiin 15. marraskuuta osallistui tuhansia opiskelijoita. Hautajaisista alkoi jälleen uusia opiskelijalevottumuuksia, joiden seurauksena saksalaiset sotilaat tunkeutuivat yöllä Prahan opiskelija-asuntoloihin ja pidättivät satunnaisesti satoja opiskelijoita 17. marraskuuta 1939. Böömin–Määrin protektoraatin valtakunnanprotektori (), vapaaherra Konstantin von Neurath sulki kaikki tšekkiläiset yliopistot ja korkeakoulut, lähetti yli 1200 opiskelijaa keskitysleireille ja teloitutti yhdeksän opiskelijajohtajaa ilman oikeudenkäyntiä.

Opletalin jäännökset siirrettiin hänen kotikyläänsä Nákloon, Olomoucin piirikunnalle, jonne on myös pystytetty Opletalin muistomerkki.

Nykyisin näiden tapahtumien muistona vietetään kansainvälistä opiskelijoiden päivää.

## Lähteet
* 

## Aiheesta muualla

* International Union of Students  
* In the footsteps of November 17 -Czech Republic (Vendula Veselá)
Tuu jo tangoon – 35 vuotta rautaista Reetua

**Tuu jo tangoon – 35 vuotta rautaista Reetua** on Frederikin kokoelmalevy vuodelta 2004. Levy julkaistiin juhlistamaan Frederikin 35-vuotista taiteilijauraa. Levy sisältää Frederikin vähemmän tunnettuja vanhoja kappaleita sekä uusia kappaleita, esimerkiksi "Idi Amin" -kappaleen, joka julkaistiin singlenä. Levy oli jaettu kahteen levyyn. Ensimmäinen levy sisälsi herkempiä kappaleita, muun muassa covereita Elviksen balladeista. Toinen levy oli nopeatempoista "junttidiscoa".

## Kappaleet

;*Frederik 22 Kutuhittiä CD 1*
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

;*Frederik 22 Bailuhittiä CD 2*
# 
# 
# 
# 
# 
#  
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Rakkauden kiertokulku (livealbumi)

**Rakkauden kiertokulku** on vuonna 2001 julkaistu Marjorien, Anneli Saariston ja Eija Kantolan samannimisen konserttikiertueen konsertin live-taltiointi.

## Kappaleet

## Aiheesta muualla
* ''Rakkauden kiertokulku'' discogs.com -sivustolla
Lentopotkun potkaisija

**Lentopotkun potkaisija** (, lyh.*P*) on pelipaikka amerikkalaisessa jalkapallossa. Hän on erikoisjoukkuepelaaja, jonka tehtävänä on potkaista pallo lentopotkulla () vastustajalle ja tehdä näin heidän kenttäasemansa mahdollisimman huonoksi. Lentopotkaisijaa käytetään yleensä oman hyökkäysvuoron neljännellä yrityksellä, kun ei haluta vastustajan saavan palloa hyvistä kenttäasemista, mikäli neljännellä yrityksellä ei uutta yrityssarjaa saataisikaan.

## Taidot
Lentopotkaisijoilta ("punttaajilta", kuten suomalainen lajislangin termi kuuluu) vaaditaan, kuten myös potkaisijoilta, kovaa potkuvoimaa. Ammattilaisliiga NFL:ssä hyvien lentopotkaisijoiden kauden potkujen keskimitta on 40-45 jaardia. Kuitenkin yhtä tärkeää kuin potkun pituus, on myös pallon lentoaika. Pallon pitää pysyä ilmassa useita sekunteja, jotta lentopotkujoukkue ehtisi lähelle vastustajan potkun vastaanottajaa ja taklaamaan tätä. Jotkut lentopotkaisijat saattavat toimia myös joukkueidensa aloituspotkujen potkaisijoina potkaisijoiden sijasta. Potkumaali- ja lisäpisteyrityksissä he toimivat yleensä *holderina* (pelaajana, joka vastaanottaa sentteriltä taaksepäinsyötön ja asettaa pallon maahan potkaisijaa varten).

## Ura
Lentopotkaisijoilla on tyypillisesti keskimääräistä pidemmät pelaajaurat kuin muilla joukkueen pelaajilla. Tämä johtuu pienemmästä loukkaantumisriskistä, koska he ovat hyvin lyhyitä aikoja kentällä ja kokevat harvoin kontaktia: punttaajat saattavat joskus joutua taklaamaan potkunpalauttajia, mutta varsinkin itse potkun aikana heitä suojaavat tiukat säännöt koskemattomuudesta. Jeff Feagles, New York Giantsin lentopotkaisija pelasi vuonna 2007 yhteensä 20:nnen kautensa ja hänen virkaveljensä Sean Landetalla on takana yhteensä 22 vuotta ammattilaisliigoissa (19 NFL:ssä ja kolme edesmenneessä USFL:ssä).
Sarat (kansa)

**Sarat** ovat etninen ryhmä, joka muodostaa noin 30 % Tšadin ja kahdeksan prosenttia Keski-Afrikan tasavallan väestöstä. Sarat ovat suurin etninen ryhmä Tšadissa ja neljänneksi suurin Keski-Afrikan tasavallassa.

He puhuvat jotain noin viidestätoista sara-kielestä, jotka kuuluvat nilosaharalaisten kielten keskisudanilaiseen ryhmään. Sarat jakaantuvat kahteentoista heimoon.

Sarojen uskotaan saapuneen Tšadiin 1500-luvulla ja he joutuivat ankarasti arabien orjakauppiaiden verottamaksi. Siirtomaa-aikana suuri määrä saroja palveli Ranskan armeijassa ensimmäisessä ja toisessa maailmansodassa.

Sarat harjoittavat luonnonuskontoja ja noin kuudennes on kristittyjä.

Sarojen yhteiskunta koostuu autonomisista, päämiesten ja kylänvanhinten johtamista kyläyhteisöistä. Seitsemän vuoden välein järkjestetään kylän aikuistuville nuorille inititaatiojakso, joka kestää kaksi kuukautta. Aiemmin naisten tapoihin kuului myös venyttää alahuulta levyllä, mutta tästä on luovuttu vuosikymmeniä sitten.

Perinteiseen sarojen elintapaan kuuluu maanviljelys kuokkaa käyttäen: viljelyskaveja ovat taaro, jamssi ja bataatti ja kotieläimiä naudat, vuohet, lampaat, kanat sekä pienet hevoset. 

## Lähteet
José Iván Gutiérrez

**José Iván Gutiérrez Palacios** (s. 27. marraskuuta 1978 Hinojedo, Kantabria) on espanjalainen maantiepyöräilijä, joka kilpaili ammattilaisena 2000–2014.

Gutiérrez voitti alle 23-vuotiaiden maantieaika-ajon maailmanmestaruuden Veronassa vuonna 1999. Aikuisten sarjassa hän saavutti samassa lajissa MM-hopeaa Madridissa 2005 Michael Rogersin jälkeen. 

Gutiérrez on voittanut Espanjan maantieajomestaruuden vuosina 2001 ja 2010 sekä aika-ajomestaruuden kolme kertaa. Hän on voittanut lisäksi Giro dell'Emilian, Eneco Tourin kahdesti ja Välimeren ajon.

## Saavutuksia
### Yhden päivän kilpailut
*MM-kilpailujen aika-ajo: 2004 yhdeksäs, 2005 hopeaa, 2006 neljästoista, 2007 seitsemäs, 2008 kuudestoista, 2010 seitsemästoista
*Giro dell'Emilia: 2003 voitto
*Grand Prix des Nations: 2004 kolmas
*GP Llodio: 2002 voitto
*Clasica Almeria: 2005 voitto
*Espanjan maantieajomestari: 2001, 2010
*Espanjan maantieaika-ajomestari: 2004, 2005, 2007

### Etappikilpailut
*Ranskan ympäriajo: 2004 kolmas prologissa
*Italian ympäriajo: 2006 kolmas etapilla 18
*Eneco Tour: 
**2007 kokonaiskilpailun voitto
**2008 prologin ja kokonaiskilpailun voitto
*Dauphiné Libéré: 2005 mäkikilpailun voitto
*Critérium International: 2004 kokonaiskilpailussa toinen
*Välimeren ajo:
**2006 pistekilpailun ja etapin 2 voitto
**2007 kokonaiskilpailun voitto
*Burgosin ympäriajo:
**2002 etapin 2 voitto
**2006 etappien 3 (aika-ajo) ja 5 voitto
*Murcian ympäriajo:
**2004 kokonaiskilpailussa toinen, pistekilpailun ja etapin 2 (aika-ajo) voitto
**2006 kokonaiskilpailussa toinen, etapin 3 (aika-ajo) voitto
*Kastilia ja Leónin ympäriajo: 2004 kokonaiskilpailussa kolmas, etapin 1 voitto
*Vuelta a la Comunidad Valenciana: 2008 etapin 1 voitto
*Giro della Provincia di Lucca: 2003 pistekilpailun voitto
*GP CTT Correios: 2001 kokonaiskilpailun voitto
*Grande Premio M.R. Cortez: 2001 etapin 2 a (aika-ajo) voitto 

## Lähteet
*José Iván Gutiérrez trap-friis.dk-tietokannassa 
*José Iván Gutiérrez cyclingarchives.com-tietokannassa 

### Viitteet
Adios (albumi)

**Adios** on suomalaislaulaja Frederikin yhdestoista, vuonna 1993 julkaistu studioalbumi. Albumin tunnetuimpia kappaleita on ”Kyynelten jälkeen”. 

## Kappaleet
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
*Anna-Mari Kähärä, Kim Lönnholm, Pave Maijanen ja Anita Pajunen – taustalaulut
*Pentti Lahti – puupuhallinsoittimet (huilut/saksofonit)
*Esa Nieminen – todennäköisesti kosketinsoittimet
*Juha Lanu ja Peter Lerche – kitarat
*Kalle Chydenius – bassokitara
*Sami Kuoppamäki – rummut
*Mongo Aaltonen – lyömäsoittimet

### Tuotanto
*Esa Nieminen – tuottaja
*Musicmakers / Kari Chydenius ja Petri Majuri – äänitys ja miksaus
*Pauli Saastamoinen – masterointi
*Erik Uddström – valokuvat
*Birgit Pulkkinen – ulkoasu (layout)

## Lähteet

## Aiheesta muualla
*
Vera

**Vera** tarkoittaa ainakin seuraavia:

* Vera, naisen etunimi
* Vera (oik. Heidi Puurula), suomalainen laulaja
* Aloitusrahasto Vera, *Avera*, Veraventure-yhtiön hallinnoima aloitusrahasto
* Vera, sukunimenä:
** Bryan Vera (s. 1981), yhdysvaltalainen nyrkkeilijä
** Carlos Vera (s. 1976), ecuadorilainen jalkapallotuomari
** Daniel Bazán Vera (s. 1973), argentiinalainen jalkapalloilija
** Enrique Vera (s. 1979), paraguaylainen jalkapalloilija
** Héctor Eduardo Vera Colona (s. 1962), perulainen katolinen piispa
** Marlon Vera (s. 1992), ecuadorilainen vapaaottelija
** Urko Vera (s. 1987), espanjalainen jalkapalloilija
** Yvonne Vera (1964–2005), zimbabwelainen kirjailija
* *Vera*, Andreï Makinen romaani
* 245 Vera, päävyöhykkeen asteroidi
* M/S Vera, Gustaf Eriksonin omistama rahtilaiva
* Vera, tšekkiläinen tutkajärjestelmä
* VeRa (Venus Express Radio Science), Venus Express -luotaimen instrumentti
* Taifuuni Vera, Japaniin 21. syyskuuta 1959 iskenyt taifuuni.

## Katso myös
Veraan liittyvät myös seuraavat asiat:
* *[[Lääkeaaloe|Aloë vera]]* eli lääkeaaloe, mehikasvi
* *[[Mantelipistaasi|Pistacia vera]]* eli mantelipistaasi, kasvi
* Veracruz, useiden eri paikkojen nimi.
Beau Weaver

**Beauregard Rodriquez Weaver** (s. Oklahoma) on yhdysvaltalainen ääninäyttelijä, joka oli muun muassa Teräsmiehen äänenä hahmon 1980-luvun nimikko animaatiosarjassa.

## Ura
Weaver vietti lapsuutensa Tulsassa ja aloitti työskentelemään aluksi freelancerina useiden eri radiokanavien parissa 1960- ja 1970-luvulla. Hän on ollut Yhdysvaltojen radiopersoonana 1970- ja 1980-luvulla muun muassa popasemien, kuten Los Angelesissa KHJ:llä, San Franciscossa KFRC:llä, San Diegossa KCBQ:lla ja Dallasin KNUS:llä. Erityisesti 1980-luvun alussa Weaver oli muun muassa juontajana Transtar Radio Networkilla ja samoihin aikoihin Weaver ryhtyi tekemään äänirooleja piirrettyihin, mainosjuontoja televisiomainoksiin, sekä elokuvien trailereihin.

Weaver asuu Los Angelesissa, jossa hän on menestyneimpiä ääninäyttelijöitä. Weaveria kuullaan päivittäin useiden televisio- ja elokuvamainosten kertojaäänenä. 2000-luvulla hän on tehnyt harvemmin äänirooleja animaatioihin. Weaver muun muassa valittiin Texas Radio Hall of Fameen vuonna 2003.

## Aiheesta muualla
* Voice Chasers
Love... and Marriage

**Love... and Marriage** oli Yleisradion TV1:n Viihdetoimituksen tekemä ohjelma, joka sai kunniamaininnan kansainvälisessä Montreux’n Kultainen ruusu -viihdeohjelmakilpailussa vuonna 1971. Ohjelma kertoo hullunkurisen tarinan rakkaudesta, häistä ja hääyöstä piikitellen hääseremonioitten kliseitä. Love... and Marriage tehtiin Kultaisen Ruusun festivaalia ja kansainvälistä myyntiä silmällä pitäen englanniksi.

Ohjelman pääosissa ovat Marja Korhonen (morsian), Pekka Autiovuori (sulhanen) ja Helge Herala (pappi). Muissa osissa muun muassa Varma Lahtinen, Juhani Kumpulainen ja Seppo Kolehmainen. Ohjelma kuvattiin Yleisradion Pasilan studioilla värifimille. Käsikirjoituksesta ja ohjauksesta vastasivat Vesa Nuotio ja Erkki Pohjanheimo, musiikista Esko Linnavalli, lavastuksesta Aimo Pöyhönen, kuvauksesta Veikko Mård ja leikkauksesta Kaija Ahopelto.

Love... and Marriage esitettiin ensi kerran Yle TV1:ssä 13.3.1971 ja uusittiin TV1:ssä 24.8.1971

## Lähteet

## Aiheesta muualla
* Golden Rose Festival
* Erkki Pohjanheimon tuotantoja http://www.sunnynotes.fi/tuottaja.html
Kelly Hu

**Kelly Ann Hu** (s. 13. helmikuuta 1968) on yhdysvaltalainen näyttelijä ja malli. Hän oli vuoden 1985 Miss Teen USA -kilpailun historian ensimmäisenä amerikanaasialaisena voittajana.

## Näyttelijänä
Hu aloitti näyttelemisen 1980-luvun lopulla esiintyessään televisiosarjassa *[[Growing Pains]]*. Elokuvien pariin hän siirtyi vuonna 1989 *[[Friday the 13th. Part VIII – Jason Manhattanilla]]* -elokuvan myötä. Sittemmin Hu on esiintynyt sekä televisiossa että elokuvissa ja tehnyt äänirooleja piirrossarjoihin, kuten *[[Afro Samurai]]*, *[[Robot Chicken]]* ja *[[Hämmästyttävä Hämähäkkimies]]*. Hu tuli tunnetuksi vuoden 2002 *[[Skorpionikuningas]]*-elokuvan myötä  ja on sittemmin esiintynyt myös elokuvissa *[[Kehdosta hautaan]]*, *[[X-Men 2]]* ja *[[The Tournament]]*.  Hu on tullut Suomessa tunnetuksi myös *[[Vampyyripäiväkirjat]]*-sarjan Pearl-vampyyrina.

## Filmografia
### Elokuvat

### Televisiosarjat

### Ääninäyttely videopeleissä

## Yksityiselämä
Hu syntyi Honolulussa, Havaijilla ja on neljännen sukupolven kiinalais-filippiiniläis-havaijilainen. Hän valmistui Pepperdinen yliopistosta ja on naimaton. Hu omaa mustan vyön Kanzen Budokai karatessa.

## Lähteet
 

## Aiheesta muualla
James Hong

**James Hong** (s. 22. helmikuuta 1929 Minneapolis, Minnesota) on yhdysvaltalainen näyttelijä. 

Hän on yksi Yhdysvaltain historian tuotteliaimmista näyttelijöistä. Hän on työskennellyt 1950-luvulta lähtien ja esiintynyt lähes 700 elokuvassa tai tv-sarjassa. Niihin kuuluvat *[[Rillit huurussa]]* (2007-2019), *[[West Wing]]* (1999-2006), *[[Frendit]]* (1994–2004), *[[Seinfeld]]* (1989–1998), *[[Säpinää Chinatownissa]]* (1986), *[[Blade Runner]]* (1982), *[[Hei, me lennetään!]]* (1980) ja *[[Chinatown (elokuva)|Chinatown]]* (1974). Hong jatkaa näyttelemistä edelleen, yli 90 vuoden iässä. Hänen viimeisimpiä elokuviaan on *[[Everything Everywhere All at Once]]* (2022).

Hong on myös ääninäyttelijä, joka on työskennellyt muiden muassa sarjoissa *[[Jackie Chan seikkailee]]*, *[[Super Robot Monkey Team Hyperforce Go!]]* ja *[[Teen Titans]]* sekä animaatioelokuvassa *[[Mulan (elokuva)|Mulan]]* (1998). 

Hongin isä oli Hongkongista tullut maahanmuuttaja. Myös poika sai varhaista opetusta Hongkongissa, mutta palasi Yhdysvaltoihin kymmenvuotiaana.

Hän valmistui high schoolista vuonna 1947 ja opiskeli rakennustekniikkaa Minnesotan yliopistossa, minkä jälkeen hän liittyi Minnesotan kansalliskaartiin. Hänen opintonsa keskeytyivät Korean sodan aikana, kun hänen kansalliskaartiyksikkönsä lähetettiin koulutukseen Alabamaan. Sodan päätyttyä vuonna 1953 hän muutti Los Angelesiin ja jatkoi rakennustekniikan opintoja Etelä-Kalifornian yliopistossa, josta hän valmistui vuonna 1954.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla
*  
*